recursal/SuperWikiNEXT-32B huggingface dataset:
**פוּקָמוּשיצָ'ה** (ביפנית: **深蒸し茶**, "תה באידוי עמוק") הוא סוג של תה ירוק, המיוצר ביפן.

פוקמושיצ'ה הוא תת-סוג של התה הירוק סנצ'ה, שעיבודו כולל אידוי שמטרתו עצירת תהליך הפרמנטציה.
לייצור פוקמושיצ'ה עלי התה מאודים לפחות במשך דקה, פי 2–3 מהסנצ'ה הרגיל. כתוצאה מהחימום הארוך על ידי הקיטור, העלה הופך לצהוב ורקמתו נפגעת, אך צבע התה שהוכן הופך לכהה יותר והטעם למתוק וחזק יותר. פוקמושיצ'ה נחלט מהר יותר מהסנצ'ה הרגיל, אך ריחו חלש מזה של הסנצ'ה.

סוג תה זה פותח בראשית שנות החמישים בניסיון להפחית את המרירות של תה ירוק המגיע מאזורים מסוימים ביפן. כיום סוג תה זה יכול להיות גם מתוק וגם מר.

קישורים חיצוניים
----------------

ויקישיתוף מדיה וקבצים בנושא **פוקמושיצ'ה** בוויקישיתוף

הערות שוליים
------------

1. 1 2  "Fukamushicha". *My Japanese Green Tea* (באנגלית). נבדק ב-2021-01-30.
2. ↑  Mutsuko Tokunaga (2004). *New Tastes in Green Tea: A Novel Flavor for Familiar Drinks, Dishes, and Desserts* (באנגלית). Kodansha International. p. 18.
3. 1 2 3  Florent - japaneseteainstructor (2015). "On the roots of fukamushi-cha and about Japanese green tea steaming" (באנגלית). נבדק ב-2021-01-30.
4. 1 2  Will Battle (2017). *The World Tea Encyclopaedia: The world of tea explored and explained from bush to brew* (באנגלית). Troubador Publishing Ltd. p. 18.
5. ↑  Michael Harney (2008). *The Harney & Sons Guide to Tea* (באנגלית). Penguin.
**רונן פרי** (נולד ב-1974) הוא פרופסור מן המניין בפקולטה למשפטים באוניברסיטת חיפה, מומחה לדיני נזיקין.

ביוגרפיה
--------

פרי נולד בתל אביב. למד בפרויקט המחוננים של משרד החינוך בבית הספר על שם א.ד. גורדון ובתיכון אילון בחולון. קיבל תואר ראשון בהצטיינות מהפקולטה למשפטים באוניברסיטת תל אביב (1996). את התואר הראשון השלים כעתודאי במסגרת התוכנית החד-תחומית לתלמידים מצטיינים ע"ש עדי לאוטמן. בין השנים 1997–2000 שירת כקצין מחקר והדרכה ולאחר מכן כקצין ייעוץ בפרקליטות הצבאית. בהמשך שנת 2000 השלים את עבודת הדוקטורט בפקולטה למשפטים באוניברסיטה העברית בירושלים במסגרת המסלול הישיר בהנחיית השופט בדימוס יצחק אנגלרד. קיבל את התואר בהצטיינות יתירה (Summa cum laude). בין השנים 2000–2002 למד בבית הספר למדעי המחשב באוניברסיטת תל אביב.

מכהן כחבר סגל בפקולטה למשפטים באוניברסיטת חיפה משנת 2001 וכמרצה מן החוץ בבית הספר למנהל עסקים באותה האוניברסיטה. בשנת 2008 קודם לדרגת פרופסור חבר ובשנת 2012 לדרגת פרופסור מן המניין. היה חוקר אורח באוניברסיטת ניו יורק, באוניברסיטת אוקספורד, באוניברסיטת וינה ובאוניברסיטת פומפאו פאברה בברצלונה.

ספרו "ריקושטים כלכליים" (2002) עוסק בנזקי ריקושט, ומאמריו עוסקים במיוחד בדיני נזיקין (ובפרט בגבולות עוולת הרשלנות), דיני ביטוח, דיני חוזים ותורת המשפט. כמו כן עוסק פרי במחקרים אמפיריים על המשפט.

פרי הוא עורך בכיר בכתב העת "Journal of Tort Law", חבר מערכת לשעבר ב-"Law & Social Inquiry", חבר מערכת ב-"Asian Journal of Law and Economics", ועורך ראשי של כתב העת "דין ודברים". כמו כן משמש מאז 2010 כרפורטר של ישראל ב"ספרי השנה של דיני הנזיקין באירופה" ובפרויקטים הבינלאומיים של האגודה העולמית לדיני נזיקין (World Tort Law Society).

כיהן כיושב ראש האגודה הישראלית למשפט פרטי, מנהל את המרכז הבינלאומי לסיכון, אחריות וביטוח ע"ש וילי ז' אפטוביצר, חבר ב-European Law Institute, באקדמיה הגלובלית הצעירה (GYA), במרכז האירופי לדיני נזיקין וביטוח וב-World Tort Law Society (בשנים 2018–2021 כראש פרויקט המחקר על personality rights). זוכה פרס פתאל לחקר המשפט לשנת תשע"ה.

קישורים חיצוניים
----------------

* דף הבית באוניברסיטת חיפה
* פרסומים אישיים במערכת SSRN

* רונן פרי, באתר גוגל סקולר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266426105171
* GND: 1155883829
* ISNI: 0000 0000 6700 0647
* LCCN: nr2003015390
* RERO: 02-A009479136
* VIAF: 4775152381780601950000
* WorldCat (עם VIAF): 4775152381780601950000

 |
**חיובי כוזב ושלילי כוזב** הם שני מצבי טעות כתוצאה של בדיקה שנועדה לברר קיום או אי-קיום של תופעה מסוימת. **חיובי כוזב** הוא מצב שבו הבדיקה מראה על קיום התופעה, אף שלמעשה היא אינה קיימת. **שלילי כוזב** הוא הטעות ההפוכה - מצב שבו הבדיקה מראה שהתופעה הנבדקת אינה קיימת, אף שלמעשה היא קיימת.

דוגמאות:

* אזעקה להגנה מפני גנבה תהיה במצב חיובי כוזב כאשר היא מופעלת במצב שבו לא מתקיים ניסיון גנבה, ותהיה במצב שלילי כוזב כאשר אינה מופעלת למרות שמתקיים ניסיון גנבה.
* בדיקת קורונה תהיה במצב חיובי כוזב כאשר היא מציינת שהאדם הנבדק חולה ("חיובי") כאשר הוא בריא, ותהיה במצב שלילי כוזב כאשר היא מציינת שהאדם הנבדק בריא ("שלילי") כאשר הוא חולה.

בבדיקת השערות סטטיסטית מצבי טעות אלו קרויים שגיאות מסוג I ו-II: **שגיאה מסוג I** היא דחייה שגויה של השערת האפס, כלומר ניסוי מסתיים בתוצאה שהתגלתה תופעה מסוימת, אך תוצאת הניסוי שגויה והתופעה אינה קיימת במציאות. **שגיאה מסוג II** היא קבלה שגויה של השערת האפס, כלומר הניסוי לא מצליח לאשש שתופעה מסוימת קיימת, למרות שהתופעה אכן קיימת במציאות.

מצבי טעות אלה מנוגדים למצבים שבהם אין טעות: **חיובי אמיתי** ו**שלילי אמיתי**.

בביצוע מבחן סטטיסטי ההסתברות לקבלת תוצאה של חיובי כוזב קרויה רמת מובהקות.

בעת כיול של בדיקה ניתן לעיתים לקבוע איזה טעות עדיפה, חיובי כוזב או שלילי כוזב. דוגמה: בהתקנה של אזעקת פריצה ברכב ניתן לכוון את רגישות המכשיר, ולכוונו לרגישות גבוהה, שתגרום למקרים רבים יותר של אזעקת שווא (חיובי כוזב), או רגישות נמוכה, שתגרום למקרים רבים יותר של פריצה שלא תינתן עליהם אזעקה.

רמות הדיוק והיכולת האבחנתית של הבדיקות (למשל, הרפואיות) נמדדות בהשוואה לבדיקה מדויקת (הידועה בכינוי מדד הזהב) וניתנות בצורה של מדדים שונים. המדדים לבדיקות אבחון הנפוצים ביותר הם רגישות וסגוליות וכן ערך ניבוי חיובי וערך ניבוי שלילי. מדד מודרני יותר הוא יחס נראות.

מטריצת הטעות
------------

הצגה חזותית לשגיאות מסוג I ו-II, או "חיובי כוזב" ו"שלילי כוזב", בהתאמה. מתבצעת בעזרת מטריצת טעות (ראו מסגרת).

אם נוספות בשולי הטבלה גם ההתפלגויות השוליות לכל אחד מהמסווגים, נהוג לקרוא למטריצה טבלת תלות, או טבלת שכיחות דו-ממדית.

### דוגמה מספרית

טבלת התלות הבאה מתארת נתונים ממחקר מסוים לגבי יעילות בדיקת דם סמוי בצואה בזיהוי סרטן המעי הגס. במקרה זה, ניתן לבצע גם אנדוסקופיה, אלא שזהו תהליך חודרני, ולכן מועדפת האפשרות לבדיקת צואה.

|  |  |
| --- | --- |
|  | מחלה בסרטן המעי הגס(לפי בדיקת אנדוסקופיה) |
| **חולה** | **בריא** | **סך הכול** |
| תוצאתבדיקתדםסמויבצואה | **תוצאהחיובית** | 20 | 180 | 200 |
| **תוצאהשלילית** | 10 | 1820 | 1830 |
|  | **סך הכול** | 30 | 2000 | 2030 |

אם נחלק את כל אחד מהתאים בגודל המדגם (2030), נקבל אומדן לשיעור של כל אחת מהאפשרויות באוכלוסייה כולה.

ראו גם
------

* רגישות (מדד)
* מדדים לבדיקות אבחון

קישורים חיצוניים
----------------

* False Positives and False Negatives, באתר Maths is Fun
פירוש נוסף ערך זה עוסק בסופרת אמריקאית. אם התכוונתם לשחקנית אנגלייה, ראו קתרין הריסון (שחקנית).

**קתרין הריסון** (באנגלית: **Kathryn Harrison**; נולדה ב-20 במרץ 1961) היא סופרת אמריקאית.

חייה
----

גדלה בלוס אנג'לס, קליפורניה, אצל הורי אמה. סבתה הייתה יהודיה, ואמה התנצרה בהגיעה לבגרות. הריסון בוגרת תואר ראשון מאוניברסיטת סטנפורד באנגלית ותולדות האמנות ב-1982, ותואר שני באמנות (Master of Fine Arts) מאוניברסיטת איווה ב-1987.

ב-1997 זכתה לפרסום עת יצא ספרה "הנשיקה", אשר לו בסיס אוטוביוגרפי. בספר מתארת הריסון את התפתחותו של קשר רגשי ומיני בינה לבין אביה, שהחל בהיותה בת 20. קשר זה של גילוי עריות בינה לאביה, אותו פגשה פעמים ספורות לפני גיל 20, נמשך ארבע שנים.

הריסון הושפעה מסיפורי סבתה על חוויותיה בשאנגחאי שבסין, בה התגוררה עד 1920. בשנת 2000 פרסמה רומן העוסק בסוגיות הקשורות במסורת הסינית של כריכת כפות רגליהן של ילדות סיניות לשם הצרתן באופן מלאכותי, כחלק מאידיאל היופי הנהוג במסורת זו. תאוריה של הריסון אודות כיסא הקשירה האכזרי של הילדות, וכן תיאורי מין בוטה בספרה, עוררו ביקורת בקרב הסינים.

ב-2002 יצא ספרה "אישה, כלב, ים", רומן אודות מדען אמריקאי המגיע ב-1915 לאזור שומם באלסקה, כדי להקים תחנה מטאורולוגית. הספר נכתב בהשראת חוויותיו של סבה באלסקה, בה עבד בצעירותו. ספר זה הצליח מסחרית פחות מקודמיו.

הריסון מרצה בנושא כתיבת זכרונות במסגרת מכללת האנטר באוניברסיטה העירונית של ניו יורק. נשואה לקולין הריסון, סופר ועורך ספרותי, ולזוג שלושה ילדים. מתגוררת בברוקלין, ניו יורק.

ספריה שתורגמו לעברית
--------------------

* הנשיקה (1997) - יצא בעברית ב-1998 (תרגום: עתליה זילבר), הוצאת עם עובד
* כיסא הקשירה (2000) - יצא בעברית ב-2001 (תרגום: אלינוער ברגר), הוצאת עם עובד
* אישה כלב ים (2002) - יצא בעברית ב-2005 (תרגום: סמדר מילוא), הוצאת עם עובד

קישורים חיצוניים
----------------

* אתר האינטרנט הרשמי של קתרין הריסון (באנגלית)
* שירי לב-ארי, "כשאבא דרש ממני סקס - נכנעתי", באתר ynet, 1 במאי 2010
* אריאנה מלמד, קשור אותי, אהוב אותי - על "כיסא הקשירה", באתר ynet, 23 ביולי 2001

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312730505171
* BnF: cb131902574 (data)
* GND: 118110691
* ISNI: 0000 0001 1451 6006
* LCCN: n90649391
* NKC: xx0005601
* NLG: 78799
* NTA: 081365799
* SUDOC: 035451394
* VIAF: 90726799
* WorldCat: lccn-n90649391

 |
**מזרח מקדוניה ותראקיה** (ביוונית: **Ανατολική Μακεδονία και Θράκη**) הוא חבל מנהלי, אחד מ-13 המחוזות של יוון. המחוז מורכב מהחבל ההיסטורי של תראקיה, מחלקה המזרחי של מקדוניה היוונית ומהאיים תסוס וסמותרקי. זהו האזור המזרחי ביותר ביוון היבשתית.

גאוגרפיה
--------

שטחו של המחוז הוא 14,157 קמ"ר ואוכלוסייתו הוערכה ב-2011 ב-608,182 איש. הוא גובל במדינת בולגריה בצפון, מדינת טורקיה במזרח, הים האגאי, ומחוז צפון הים האגאי בדרום, ומחוז מרכז מקדוניה במערב.

בירת המחוז היא העיר קומוטיני, העיר הרביעית בגודלה במחוז ובה גרים 66,580 איש, עיר הנמל המרכזית של מזרח מקדוניה היא קוואלה שאוכולוסיתה מונה 74,186 איש והיא גם העיר הגדולה במחוז. ערים גדולות יחסית נוספות הן קסנתי ואלכסנדרופולי.

המחוז מורכב משש יחידות אזוריות: דרמה, אברוס, קוואלה, רודופי, קסנתי ותסוס.

במחוז שוכנת אוכלוסייה מוסלמית גדולה יחסית, ממוצא טורקי ופומאקי (אנ'). במפקד אוכלוסין ב-1991 מנו המוסלמים 98,000 נפש, שהיוו אז 29% מן התושבים. בניגוד לשאר מחוזות יוון, שברובה מתאפיינת כיום באוכלוסייה הומוגנית מבחינה דתית ואתנית, המוסלמים תושבי המחוז לא נאלצו לעזוב לטורקיה בהסכם חילופי האוכלוסין בין יוון וטורקיה ב-1923.

ראו גם
------

* מחוזות יוון
* גאוגרפיה של יוון

קישורים חיצוניים
----------------

ויקישיתוף מדיה וקבצים בנושא **מזרח מקדוניה ותראקיה** בוויקישיתוף
* 

* אתר האינטרנט הרשמי של מזרח מקדוניה ותראקיה (ביוונית מודרנית)
* מזרח מקדוניה ותראקיה, ברשת החברתית פייסבוק

* מזרח מקדוניה ותראקיה, סרטונים בערוץ היוטיוב

| מחוזות יוון |
| --- |
| 

|  |  |
| --- | --- |
| אטיקה • אפירוס • דרום הים האגאי • האיים היוניים • כרתים • מזרח מקדוניה ותראקיה • מערב יוון • מערב מקדוניה • מרכז יוון • מרכז מקדוניה • פלופונסוס • צפון הים האגאי • תסליה | מפת מחוזת יוון |

 |
| **נפות ויחידות משנה • אזורים גאוגרפיים** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 2149425-3
* MusicBrainz: 447dbf40-7821-492b-8b2c-3a871c6130e0

 |
**רבי רחמים נסים יהודה** **די שיגורה** (ה'תקס"ח 1808 - י"ג בכסלו ה'תרמ"א 1880) היה רב ודיין באזמיר ומחבר ספר דרשות **עקב ענוה** ופירוש להגדה של פסח **מגיד דבריו**.

תולדותיו
--------

נולד באזמיר לבת שבע רושא רוזאניס ולרבי פנחס רפאל יהושע די שיגורה, מחבר ספר אות היא לעולם והוא בנם הבכור. בימי בחרותו חלה מאד. למד בבית מדרשם של הגבירים, האחים בכור מרדכי, רפאל שלמה ודוד אלעזר הכהן. כיהן כדיין בבית דינו של רבי משה בארקי. היה חזן ופייטן מעולה, עד שמכונה "נעים זמירות ישראל". מוזכר בספרי חכמי דורו, כמו רבי אברהם פלאג'י, רבי רחמים נסים יצחק פלאג'י בספרו יפה ללב, ורבי יוסף פונטרימולי. גם רבי חיים פלאג'י מביא ממנו חידושי תורה פעמים רבות וקורא לו:

> 
> גבר דחיל חטאין ידיד נפשי החכם הכולל נזר ישראל כמוהר"ר יאודה די שיגורה בן הרב המובהק
> 
> 
> 
> — נפש חיים, דף רכ"ו עמוד ב'
> 

עמיתו בתורה היה רבי משה חיים מצליח. חברו הקרוב של רבי חיים יהושע אלעזר הכהן חמצי, שהיה תלמידו של אביו.

פטירתו
------

נפטר בי"ג בכסלו ה'תרמ"א (1880) ונקבר באזמיר. ספדו לו רבי אברהם פלאג'י, רבי נסים חיים משה מודעי בספרו דרישה מחיים, שכותב עליו:

> 
> צדיק כזה שמכירים היינו רוב גדלו ומעלתו שחייבים אנחנו לנקור לנו כל עין ימין שבעונותינו אבדנו מרגלית ואבן יקרה שאין לה ערך ודמיון. הן מצד חכמתו גור אריה יאודה ידיו רב לו במלחמתה של תורה מלבד שאר שלמותיו שהיה סופר וש"ץ בקול נעים. ותמיד תפלותיו בהכנעה גדולה וקול בכיה בעת הצורך. וע"כ אם באנו לבכות על החסרון הגדול שעשה לכל עם הקהל לא די לנו ימים ולילות ותרדנה עינינו דמעה ועפעפינו יזלו מים. הן מצד לימוד התורה שהיה משים לילות כימים דבלי ספק עסקו בתורה כל כל כך היה מגן וצנה בעדינו כי על זה בלבד חיובא רמיא עלן למירם הספרא כ"ש שהיה מלא מצוות
> 
> 
> 
> 

### צאצאיו

ילדיו היו: הרב יצחק שמואל (ה'תקצ"ט-ה'תרנ"ד) מדפיס ספרים באיזמיר, ורבי משה (ה'תר"ו-ה'תרע"ה) וחמש בנות.

ספריו
-----

כתב ספרים הרבה, ורק שניים מהם נדפסו:

* **עקב ענוה** (אזמיר תרמ"א) - פירושים וחידושים בנושא הענווה על סדר פרשות השבוע, חמש מגילות ופירושים על הנ"ך וכן שני דרושים, להספד ולהכנסת ספר תורה.
* **מגיד דבריו** (אזמיר תרמ"א) - פירוש גדול על הגדה של פסח וכן הלכות החג.
* **שבט מיאודה** - דרשות. (כת"י)
* דרושים והספדים במאגר הספרים הסרוקים של הספרייה הלאומית
* יאודה לקדשו - על ספר תהלים
* אות לרחמים
* תפילה לעני
* ספר כריתות
* ציון ברחמים
* ספר מערכות (כארבע מאות דף) בכת"י.

קישורים חיצוניים
----------------

ויקישיתוף מדיה וקבצים בנושא **רחמים נסים יהודה די שיגורה** בוויקישיתוף
* חכם רחמים נסים יהודה די שיגורה, באתר "החכם היומי"
* רבי רחמים נסים יהודה די שיגורה, **עקב ענוה**, באתר היברובוקס
* רבי רחמים נסים יהודה די שיגורה, **מגיד דבריו**, באתר היברובוקס
* רחמים נסים יהודה די שיגורה, דף שער בספרייה הלאומית

הערות שוליים
------------

1. ↑  עקב ענוה, הקדמת מעלת הרב המחבר
2. ↑  רבי חיים פאלאג'י, **ארצות החיים**, שער ב' אות ט"ו
3. ↑  מכנה אותו: "רב אחאי גאון הרב כמהר"ר..." כמו בספר **וימהר אברהם** מערכת ז', דף ס ע"א, ושם במערכת י' דף פב ע"א.
4. ↑  חלק ג', אורח חיים סימן תרכ"א
5. ↑  פני יוסף, דף ט"ז עמוד ב'
6. ↑  למשל: **תנופה חיים**, סדר פנחס
7. ↑  אם הבנים חלק ב' דף כה עמוד א
8. ↑  אברהם את ידו, דרוש ה' לשבת הגדול
9. ↑  דרוש י"ג להספד

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302698805171
* ISNI: 0000 0000 5456 8188
* LCCN: nr95014085
* VIAF: 298178566
* WorldCat: lccn-nr95014085

 |
**ארד בר** (נולד ב-29 בינואר 2000 בישראל) הוא כדורגלן ישראלי המשחק בעמדת הקשר בקבוצת צ'רקאסי האוקראינית.

קריירת מועדונים
---------------

בר גדל במחלקות הנוער של מכבי תל אביב ומכבי פתח תקווה.

בעונת 2019/2020 החל לשחק במדי הקבוצה הבוגרת של מכבי פתח תקווה, ששיחקה בליגה הלאומית. בעונה זו, שהסתיימה בהעפלתה של מכבי פתח תקווה לליגת העל, ערך 30 הופעות ליגה והבקיע שלושה שערים.

ב-30 באוגוסט 2020 ערך בר את הופעת הבכורה שלו בליגת העל, כששיחק 57 דקות בניצחון 2-1 על מכבי תל אביב במסגרת המחזור הראשון לעונת 2020/2021. ב-28 בנובמבר הבקיע את שער הבכורה שלו בליגת העל, בניצחון 1-0 על הפועל חדרה במסגרת המחזור השמיני. בסך הכל ערך בר 30 הופעות ליגה בעונת הבכורה שלו בליגת העל, והבקיע שער אחד.

ב-16 ביוני 2023 חתם בפ.צ. ציריך מליגת העל השווייצרית. ב-26 בינואר חתם בצ'רקאסי האוקראינית.

קריירה בינלאומית
----------------

בר הוא חלק מסגל נבחרת ישראל עד גיל 21.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  תומר חבז, ‏ארד בר חתם בפ.צ ציריך השוויצרית עד 2026, באתר ONE‏, 16 ביוני 2023
2. ↑  תומר חבז, ‏ארד בר חתם לשנתיים וחצי בצ'רקאסי האוקראינית, באתר ONE‏, 26 בינואר 2024
**פונינקה** (באוקראינית: **Понінка**) היא עיירה השוכנת במחוז משנה פולונה שנמצאת בתוך מחוז חמלניצקי במערב אוקראינה. העיירה הוקמה בשנת 1787 וקיבלה את מעמדה כעיירה בשנת 1938. מספר התושבים נכון ל-2011 הוא 7,440 איש. הענף העיקרי ממנו מתפרנס היישוב הוא ענף הנייר.

ב-5 ביולי 1941 בזמן מלחמת העולם השנייה כבשו הגרמנים את העיירה.

הדבר המייחד את העיירה הוא מפעל הנייר שעדיין פעיל ומייצר מחברות, ספרים, יומנים לבתי ספר ומוצרי נייר נוספים.

בפונינקה נולדה וגדלה הציירת מרים ברמן (1906-1999).

היסטוריה
--------

במהלך מלחמת העולם השנייה בסתיו 1941 השמידו הנאצים את האוכלוסייה היהודית של העיירה. היהודים לא הצליחו לברוח מחוץ לעיירה, ונהרגו באכזריות כאלף פשיסטים בעיקר נשים, ילדים וזקנים.

רק שלושה אנשים שרדו: יהודי שניצל על ידי המשפחה האוקראינית השכנה, אשתו ובתו שניצלו על ידי פולני. שישה קברים קהילתיים ענקים נועדו לשמר את האפר של הרוגים.

לאחר השחרור של עובדי מפעל הנייר פונינקוב, העובדים יצרו אנדרטה של מקומות המוות הקדושים של היהודים. בשנת 1953 המועצה המקומית החליטה לבנות גדר ברזל סביב האנדרטה במקום גדר העץ שהייתה שם כדי לשמר את האנדרטה.

באתר ההיסטורי נעשה ונדליזם כאשר קבוצה של גונבי מתכת פירקו את גדר הברזל שנבנתה סביב האנדרטה.

בתקופה הסובייטית נפתח בפונינקה בית ספר יסודי יהודי, שהכיל ארבע שכבות גיל.

יהודי פונינקה
-------------

הקהילה היהודית בפונינקה גדלה עם פתיחתו של מפעל לייצור נייר בשנת 1870. בשנת 1897, חיו בעיירה 206 יהודים מתוך 1,025 תושבים שחיו בה. בשנת 1939 חיו בעיירה 675 יהודים. פונינקה נכבשה על ידי הנאצים ב-5 ביולי 1941. בסתיו של אותה שנה 485 יהודים נורו ביער הסמוך לפונינקה. ב-2 בספטמבר, נרצחו כ-2,000 יהודים מפונינקה ביער הסמוך לעיירה. במהלך כיבוש הנאצים נרצחו 4,000 יהודים מפונינקה ומיישובים הסמוכים לה.

קישורים חיצוניים
----------------

ויקישיתוף מדיה וקבצים בנושא **פונינקה** בוויקישיתוף
* "פונינקה", באתר JewishGen (באנגלית)
* הסבר על פונינקה באתר Jewishgen
* תמונות מפונינקה באתר Jewishgen

הערות שוליים
------------

1. 1 2 3 4 5 6 7  Poninka, Ukraine, Jewishgen Kehilalinks
אין תמונה חופשיתאין תמונה חופשית
**דליה קורקין** (נולדה בשנת 1961) היא מנהלת ישראלית, המשמשת מאז 1998 כמנכ"ל קבוצת עמל ומעבר.

ביוגרפיה
--------

קורקין נולדה וגדלה בקיבוץ רמות מנשה ובנעוריה בחרה לעבוד בהנהלת חשבונות של הקיבוץ. בתום שירותה הצבאי המשיכה בתחום הנהלת חשבונות, וסיימה לימודי כלכלה וניהול במכללת רופין.

את הכניסה לתחום הניהול החלה קורקין בשנת 1995 כמנהלת הכספים בקיבוצה, והמשיכה את דרכה בשנת 1998, כשחברה קטנה בשם עמל, שעסקה בהפניית כוח אדם מקצועי למספר קיבוצים בתחום הבריאות והסיעוד, חיפשו מנהל לחברה. למרות שקורקין לא הייתה קרובה לתחומי עיסוק אלה, היא ראתה פוטנציאל להיכנס לתחום הסיעוד בקיבוצים. היא זיהתה את קשייהם של חברי הקיבוץ לתפעל את בתי הסיעוד שלהם ולטפל בחוליהם הקשים, כיוון שסיעוד דורש התמחות, וזהו עיסוק אינטימי שחברי קיבוץ נרתעו להיכנס אליו. היא החלה לעבור בקיבוצים בשכנוע החברים לאפשר להפעיל אצלם מסגרות של בריאות. בין השאר חתמה עם קבוצה של עשרה קיבוצים בגליל העליון, שכינו עצמם "סלע הגליל" על ניהול וטיפול בבתים סיעודיים. בינתיים גם התפשטה לבתי סיעוד ובתי חולים בשוק החופשי.
היא הכניסה את קבוצת גרנות כשותף שווה בחברה-האם "עמל סיעודית(הקישור אינו פעיל)" וביססה את עמל ומעבר כחברת כחברת סיעוד ותחומים משיקים נוספים כמו תחום בתי האבות, טיפול נפשי ועוד. הפועלת בפריסה ארצית בקיבוצים, במושבים ובערים. בשנת 2015 רכשה קורקין 30% מרשת עמל ומעבר והמשיכה לכהן כמנכ"לית הרשת. בשנת 2024 הודיע בנק הפועלים על רכישת כ-20% מהרשת, לפי שווי של 1.5 מיליארד ש"ח, וחלקה של קורקין ירד ל-16%.

לאורך השנים רכשה קורקין מספר חברות בתחום הסיעוד והאבחון הפסיכולוגי ומיזגה אותן לתוך החברה בניהולה. כמו כן היא כותבת ומרצה מדי פעם בענייני סיעוד.

קישורים חיצוניים
----------------

* אתר למנויים בלבד חגי עמית, מ-5 מיליון שקל ל-1.5 מיליארד: "ההצלחה נבעה מהיכולת של דליה קורקין לזהות מתי לקחת סיכונים גדולים", באתר TheMarker‏, 5 בינואר 2024
* דיאנה בחור ניר, מכרה הזהב של דליה קורקין, באתר כלכליסט, 21 במרץ 2024

הערות שוליים
------------

1. ↑  דליה קורקין באתר החברה
2. ↑  אריק בשן, שרת הבריאות הקיבוצית באתר הקיבוצים, 7 ביולי 2005
3. ↑  טלי חרותי-סובר, בת 90 פותחת דלת, באתר הארץ, 10 ביוני 2010
4. ↑  גולן חזני, פימי רוכשת את רשת הסיעוד עמל ומעבר לפי שווי של מיליארד שקל, באתר כלכליסט, ‏11 בדצמבר 2021
5. ↑  גולן חזני, אקזיט עמל ומעבר: הקיבוצניקית מרמות מנשה, שמנהלת את הרשת, שווה כבר 400 מיליון שקל, באתר כלכליסט, ‏2 בינואר 2024
6. ↑  דליה קורקין, ענף הסיעוד אימץ את הרגלי ההיי-טק, באתר TheMarker‏, 28 ביולי 2009
7. ↑  דליה קורקין, הקשישים אינם שורפים צמיגים, באתר TheMarker‏, 17 במאי 2007
משפחת רוזינקו בקובל, לפני עלייתו של אריה (משמאל), 1936
תלמידי כתה חמישית-שישית בגימנסיה "תרבות" בעיר קובל. 1932-3 
התלמיד אריה רוזינקו שורה עליונה קיצוני משמאל. במרכז יושב המורה ללטינית ולהיסטוריה מרדכי לייאר
**אריה צימוקי** (רוזינקו) (27 בפברואר 1919 – 1 בדצמבר 1985) היה פעיל ציוני ועיתונאי ישראלי, שעסק בעיקר בנושאי ממשלה ומדיניות חוץ. ייסד את המועצה הציונית בישראל, שימש כחבר עמית בהנהלה הציונית ובחבר הנאמנים של הסוכנות היהודית ושימש כסגן נשיא הפדרציה הבינלאומית של העיתונאים.

קורות חיים
----------

אריה רוזינקו נולד בעיר קובל שבמחוז ווהלין (פולין), בן לגיטל ויום-טוב. למד ב"חדר", המשיך בבית ספר העממי עברי "הרצליה" וסיים את לימודיו בגימנסיה העברית "תרבות" בקובל. בוגר קן "השומר הצעיר". מגיל צעיר גילה זיקה עמוקה לעיתונאות. פרסם פיליטונים ומאמרים בשבועון הציוני המקומי "קאָוולער שטימע" ('הד קובל').

בשנת 1938 עלה לארץ ישראל באמצעות סרטיפיקט סטודנט. ב-1941 סיים את לימודיו בפקולטה להיסטוריה עברית וכלכלה באוניברסיטה העברית בירושלים. היה חבר בהגנה, שירת כנוטר והיה פעיל באיגוד לשיקום האסיר. ב-1943 עבד כפרשן לחדשות חוץ בעיתונים "דבר", "על המשמר" ו"למרחב". עם קום המדינה ב-1948 שימש דובר (קצין עיתונות) משטרת ירושלים במשך שבע שנים, עד 1955. עבר לעיתון "ידיעות אחרונות", שם שימש כתב פוליטי ומדיני בין השנים 1963–1985. נחשב לעיתונאי בעל קשרים ומקורות בצמרת הפוליטית של המדינה ולאיש סודם של ראשיה ושריה הבכירים. כעיתונאי התמסר לטיפוח כותבי יידיש ברחבי העולם ושימש כסגן נשיא הפדרציה הבינלאומית של העיתונאים (1972–1984).

צימוקי ייסד את המועצה הציונית בישראל, שימש כחבר בהנהלה הציונית ובחבר הנאמנים של הסוכנות היהודית. לאחר מותו נפתחה על שמו מדרשה לציונות על הר הרצל שיזם ופעל להקמתה.

צימוקי היה נשוי לחוה (מזכירת המערכת של סניף ידיעות אחרונות בירושלים) ואב לשתי בנות, בהן העיתונאית טובה צימוקי לוין. התגורר בשיכון העיתונאים (ירושלים). נפטר בדצמבר 1985, בגיל 66. נקבר בהר המנוחות. כיכר נקראת על שמו בירושלים ופרס על שמו מוענק למחקר על הציונות.

קישורים חיצוניים
----------------

* משפחת רוזינקו(הקישור אינו פעיל) באתר ארגון יוצאי קובל
* נפטר אריה צימוקי, מעריב, 2 בדצמבר 1985
* אריה צימוקי – למנוחות, מעריב, 3 בדצמבר 1985

הערות שוליים
------------

1. ↑  עתונאי ירושלים נפרדו מקצין העתונות במשטרה, הצופה, 15 באפריל 1955.
2. ↑  דוד קרויאנקר, **שכונות ירושלים: טלביה, קטמון והמושבה היוונית**, ירושלים: הוצאת כתר, 2002, עמ' 110
**דניס יוריוביץ' פופוב** (באוקראינית: **Юхим Дмитрович Конопля**; נולד ב-26 באוגוסט 1999) הוא כדורגלן אוקראיני המשחק בקבוצת שחטאר דונצק ובנבחרת אוקראינה.

קריירה
------

יוכים קונופליה נולד בדונצק. התגלה ככישרון כבר בגיל מאוד צעיר. כשהיה בן 13 זומן לקבוצת הנערים של מועדון שחטאר דונצק. בעונת 2016/2017 צורף לסגל של קבוצת הנוער (עד גיל 19) של המועדון. בעונה הבאה - שיחק בשורות הקבוצה הצעירה (עד גיל 21) של שחטאר. בתחילת עונת 2019/2020 הושאל לקבוצת דסנה צ'רניהיב למשך שתי עונות. ב-21 ברוגוסט 2021 שותף לראשונה במשחק רשמי של הקבוצה הבוגרת של שחטאר דונצק - משחק במסגרת הליגה כנגד צ'רנומורץ אודסה.

נבחרת
-----

קונופליה שיחק בכל שכבות הגיל של הנבחרות הלאומיות של אוקראינה. הוא היה בסגל נבחרת הנוער לאליפות העולם לנוער בשנת 2019, בה זכה עם קבוצתו במקום הראשון. קונופליה נטל חלק בארבעה מתוך ששת משחקי הנבחרת בטורניר.

באוקטובר 2020 זומן קונופליה לנבחרת הבוגרת של אוקראינה. את הופעת הבכורה שלו במדי הנבחרת ערך ב-7 באוקטובר 2020 במסגרת משחק ידיות מול  נבחרת צרפת. ב16 ביוני 2023 , במהלך משחק נגד צפון מקדוניה במסגרת מוקדמות יורו 2024 הבקיע את שערו הראשון במדי הנבחרת.

תארים
-----

* גביע העולם בכדורגל עד גיל 20: 2019
* אליפות אוקראינה : 2022/2023

קישורים חיצוניים
----------------
הרב **נחום שמריהו ששונקין** (י"ד בתשרי תר"נ, 9 באוקטובר 1889 - י"ט באב תשל"ה, 27 ביולי 1975) היה רב הקהילה היהודית בבתומי שבגאורגיה. לאחר עלותו לארץ ישראל שימש כמשפיע של חסידי חב"ד בירושלים.

קורות חיים
----------

נולד בפרפויסק בשנת 1889 לאברהם ששונקין. למד בישיבות שונות, ביניהן בקרמנצ'וג, באמצ'יסלב ובקישינב. בהיותו בקישינב התקרב לרב אברהם שניאורסון, חותנו של רבי יוסף יצחק שניאורסון, ובהשפעתו נסע לישיבת תומכי תמימים בלובביץ' ולמד בה בין השנים 1906–1910. בשנת 1919 כיהן לתקופה קצרה כרב בנובוזיבקוב.

בתחילת שנות ה-20 של המאה ה-20 נשלח על ידי הריי"צ כשליח לעיר דרבנט.

בין השנים 1923–1928 שימש כרב בעיר בתומי וייסד סניף של רשת ישיבות תומכי תמימים.

בשנת 1950 עלה לישראל והתיישב בירושלים. שימש כמשפיע של חסידי חב"ד בבית הכנסת בעל התניא בירושלים. בין תלמידיו: הרב עדין אבן ישראל והרב טוביה בלוי.

בשנת 1953 חתם על מכתב הרבנים נגד שירות לאומי לבנות.

נפטר בירושלים בשנת 1975 ונקבר בחלקת חב"ד בהר הזיתים.

חיבוריו
-------

* **לקוטי דברים** (נדפס בתשי"ד)
* **זכרונותי** (נדפס בארבע הוצאות: תש"מ, תשמ"ח, תשע"ב, תשע"ג)
* **תולדות הבעש"ט: ליקוט פנינים יקרים** (נדפס בתש"כ)

קישורים חיצוניים
----------------

* הספר "נחום שמריהו ששונקין", באתר "סימניה"
* נחום שמריהו בן אברהם ששונקין (1889-1975), דף שער בספרייה הלאומית

הערות שוליים
------------

1. ↑  מכתבי הרבנים נגד גיוס הבנות לשירות לאומי - ירושלים, תשי"ג, באתר kedem

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007502545505171
* GND: 1192041631
* ISNI: 0000 0000 3095 4818
* LCCN: n88291684
* VIAF: 33568460
* WorldCat: lccn-n88291684

 |
**הורינגרוד** (באוקראינית: **Гориньград Перший**, הורינְהְראד פיירשי; בפולנית: **Horyńgród**) היא עיירה במחוז רובנו שבמערב אוקראינה, בה התקיימה עד השואה קהילה יהודית.

הורינגרוד, שנקראה בתחילה **קריפה**, שוכנת על נהר הורין, כ-6 ק"מ דרומית מערבית לטוצ'ין. העיירה נזכרת לראשונה במאה ה-16, והייתה רכושן של משפחת רדזיוויל ושל משפחת צ'טברטינסקי.

במהלך פשיטת האימפריה השוודית בראשית המאה ה-18 חרב היישוב, בהמשך שוקם, ובשנת 1777 הוענקו לו מחדש זכויות עיר. במועד זה שונה שם היישוב ל"הורינגרוד".

יהודי הורינגרוד
---------------

אנדרטה לזכר יהודי טוצ'ין והורינגרוד (קריפה) שנספו בשואה, בבית העלמין בחולון
בין מלחמות העולם השתייכו יהודי הורינגרוד לקהילת טוצ'ין הסמוכה, והתקיימו בה שני בתי כנסת. כמו כן, פעלו בעיירה סניפים של תנועות הנוער החלוץ ובית"ר. בשנים אלה נמנו בעיירה למעלה מ-300 יהודים.

בית הכנסת הגדול, שהיה ממוקם בבניין עתיק, עליו ספרו שנתרם לקהילה על ידי הפריץ. בסמוך לו היה בית מדרש קטן, ובו התפללו שמנה וסלתה של העיירה.

בתחילת יולי 1941 נכבשה העיירה בידי הגרמנים, וכעבור מספר ימים, רצחו שוטרים אוקראינים 25 גברים יהודים בה. בלילה של אותו יום נערך פוגרום ביתר יהודי העיירה, במהלכו נרצחו באכזריות כ-70 יהודים באמצעות נשק קר, ורכוש יהודי נשדד והוחרם. בהמשך, גורשו יהודי העיירה הנותרים לגטו טוצ'ין. מעטים מאלו שהשתתפו במרד בו, והצליחו להימלט ליערות, נותרו בחיים.

פעילות ציונית בעיירה
--------------------

רוב הצעירים בקריפה למדו עברית בבתי הספר בטוצ'ין, וחלקם גם למד בבית הספר בעיר רובנו הסמוכה, שנחשב לבית ספר טוב יותר. התלמידים ישנו בתנאי פנימייה בבתים פרטיים והיו מגיעים לבתי ההורים רק אחת לכמה שבועות.

תושבי קריפה לקחו חלק בפעילות הארגונים היהודיים בטוצ'ין.

בקריפה עצמה הוקם קן של תנועת ביתר. המפקד היה יוסף ווינר, המזכיר קאיוע מלמד. בוגרי הקן יצאו לקיבוץ הכשרה.

בקיץ היו יוצאים הצעירים לשיט על נהר ההורין הסמוך. "שרים שירים ודנים בבעיות ציוניות" כך סיפר פנחס ארנס בזכרונותיו

הנצחה
-----

בשנת 1967 פורסם ספר יזכור על העיירה, בו לקחו חלק בכתיבה ובתרומות מידע מרבית הניצולים.

בבית העלמין בחולון הוצבה בסוף שנות השבעים מצבת זיכרון לקדושי הקהילה. ועד לפני מספר שנים היו היום השואה מגיעים אליה יוצאי העיירה ובני משפחותיהם.

לאחר נפילת מסך הברזל החלו משלחות ובודדים לבקר באזור. במרכז העיירה קריפה הוקמה מצבת זיכרון ליהודי העיר, והשטח גודר ונשתלו סביבו שתילים.

במאגרי המידע של יד ושם קיימים רשומות על 269 קורבנות נאצים יהודים שחיו או נולדו בעיירה.

קישורים חיצוניים
----------------

ויקישיתוף מדיה וקבצים בנושא **הורינגרוד** בוויקישיתוף
* ספר הזכרון של יהודי טוטשין קריפה - בספריית העיר ניו-יורק.
* הורינגרוד-קריפה באתר מרכז מורשת יהדות פולין
* הודי טוצ'ין וקריפה מול רוצחיהם: עשרים וארבע עדויות - בספריית העיר ניו-יורק

הערות שוליים
------------

1. 1 2  פנחס ארנס, **ספר הזכרון של יהודי טוטשין קריפה**, ישראל: ארגון יוצאי טוטשין קריפה והסביבה, 1967, עמ' 66-67
2. ↑  Editor: B. H. Ayalon, Tuczin-Kripa, Wolyn; In Memory of the Jewish Community, jewishgen
3. ↑  המאגר המרכזי של שמות קרבנות השואה, באתר יד ושם
**שבועיים מראש** (באנגלית: **Two Weeks Notice**) הוא סרט קולנוע אמריקאי מז'אנר קומדיה רומנטית שיצא בשנת 2002 בכיכובם של יו גרנט וסנדרה בולוק, שגם הפיקה אותו. הסרט נכתב ובוים על ידי מארק לורנס. הוא זכה להצלחה בקופות עם הכנסות של 199 מיליון דולר ברחבי העולם.

עלילה
-----

לוסי קלסון (בגלומה של סנדרה בולוק) היא עורכת דין המתמחה בדיני איכות הסביבה בעיר ניו יורק. ג'ורג' ווייד (יו גרנט) הוא מיליארדר, טייקון נדל"ן שיש לו הכל ועדיין מתנהג כמו ילד שרוצה עוד. כשלוסי שומעת על רצונו של ג'ורג' להרוס את המתנ"ס בו גדלה בקוני איילנד לטובת עוד מגדל מגורים היא נפגשת איתו במטרה לעצור את ההרס. ג'ורג' נופל ברשתה ומנסה להעביר אותה לצד שלו תוך הבטחה שאם תעבוד אצלו הוא לא יהרוס את המתנ"ס.

לוסי מתחילה לעבוד כיד ימינו של ג'ורג', אלא שמהר מאוד היא מגלה שהאיש דורש ייעוץ בכל תחומי חייו. חייה הופכים לגיהנום כי הוא מזעיק אותה על כל דבר קטן. בסופו של דבר היא נשברת. במהלך חתונת חברתה הטובה מקבלת לוסי "הודעת חירום" להגיע מיד ומגלה שההיסטריה של ג'ורג' נובעת מהעובדה שהוא לא יודע מה ללבוש לאירוע. לוסי מודיעה לג'ורג' שהיא מתפטרת ויש לו שבועיים למצוא מחליפה.

ג'ורג' מוטרד במיוחד מההתפטרות שלה מנסה לשכנע אותה להישאר. הוא גם מנסה למנוע ממנה למצוא עבודה אחרת במטרה לגרום לה להישאר. בסופו של דבר הוא נכנע ומבקש ממנה רק להכשיר את מחליפתה, ג'ואן קארבר (בגילומה של אלישה ויט) המושכת והפלרטטנית. משום מה, לוסי מתחילה לקנא.

עם עזיבתה מתחיל ג'ורג' להבין עד כמה הזמן איתה שינה אותו. הוא מחליט לקיים את הבטחתו ולא להרוס את המתנ"ס למרות שהוא יודע שזה יעלה לחברה שלו מיליוני דולרים. גם לוסי מרגישה בחסרונו של הבוס הקודם שלה. ג'ורג' יוצא לחפש את לוסי כדי להביע את רגשותיו וכשהוא מוצא אותה הוא מגלה שגם לה יש רגשות כלפיו.

בסצנת הסיום רואים את השניים כשהם עוברים לגור ביחד ומתכוננים לחיים משותפים.

צוות השחקנים
------------

| שם השחקן/ית | שם הדמות |
| --- | --- |
| יו גרנט | ג'ורג' וייד |
| סנדרה בולוק | לוסי קלסון |
| אלישה ויט | ג'ואן קארבר |
| דייוויד הייג | הווארד וייד |
| קתרין ויניק | טיפאני |
|

נורה ג'ונס ודונלד טראמפ הופיעו בסרט בתפקיד עצמם.

ביקורות ותגובות
---------------

הסרט לא הצליח להרשים את המבקרים, קיבל ביקורות שליליות וזכה לציון של 42% מתוך 120 ביקורות באתר ריכוז הביקורות Rotten Tomatoes.

קישורים חיצוניים
----------------

* 

* "שבועיים מראש", במסד הנתונים הקולנועיים IMDb (באנגלית)

* "שבועיים מראש", באתר נטפליקס

* "שבועיים מראש", באתר AllMovie (באנגלית)

* "שבועיים מראש", באתר Rotten Tomatoes (באנגלית)

* "שבועיים מראש", באתר Box Office Mojo (באנגלית)

* "שבועיים מראש", באתר Metacritic (באנגלית)

* "שבועיים מראש", באתר אידיבי

* "שבועיים מראש", במסד הנתונים הקולנועיים KinoPoisk (ברוסית)
* שבועיים מראש, סרטון באתר יוטיוב

הערות שוליים
------------

1. ↑  Two Weeks Notice (2002). *Box Office Mojo*. Retrieved 2010-11-17.
**דניאל מפיזה**, בן משפחת דפיסא, היה מראשי יהדות רומא בתחילת המאה ה-16.

הוא ארגן את הקהילה לאחר שהגיעו לעיר בשלהי המאה ה-15 ותחילת המאה ה-16 המוני פליטים, אשר ייסדו בה אחד-עשר בתי כנסת. הללו דרשו לקבל ייצוג בהנהלת הקהילה, אשר הייתה הממונה על יהודי העיר. עמדת שליטה אשר השפיעה על חלוקת ההוצאות הציבוריות בין חברי הקהילה. המאבק הגדול היה בין ה"איטלקים" – תושבי רומא מימים ימימה והנספחים הוותיקים וכנגדם ה"אוּלטרָמוֹנְטִי" – כלומר אלה שהגיעו "מעבר להרים" – הרי האלפים – האשכנזים וכן הגולים שהגיעו לעיר מדרום איטליה – ממלכת המלכים הקתוליים פרננדו השני מלך אראגון ואיזבלה הראשונה מלכת קסטיליה. 

דניאל שבא ממשפחת בנקאים חשובה מרומא, שעברה לטוסקנה, והיה בנקאי מצליח. הוא היה עשיר ובן תרבות ומקובל על משפחת מדיצ'י. דפיסא זכה להוקרה של האפיפיור קלמנס השביעי, שהיה ממוצא פיורנטיני, טוסקנה. הוא היה זה אשר המליץ בפניו לקבל את פני דוד הראובני. 

הבנקאי כתב תקנון לקהילה, הגישה לאישורה והאפיפיור נתן לה אישור רשמי בבולה שלו ב-12 בדצמבר 1524. וכך הפכה להיות למחייבת את הקהילה. לפיה זומנו בנקאים, גבירים ובעלי הון צנוע - במספר שווה לבחור נציגים ל"ועד" (congrega), אשר מנה 60 איש – כאשר מחציתם איטלקים ומחציתם "אולטמונטי". ליד דניאל מפיזה עזרו הרופא ופרשן המקרא רבי עובדיה ספורנו, והרופא יצחק צרפתי. אם נוצר שוויון, האיטלקים זכו בנציג נוסף.

לידם הייתה רשות מבצעת של שלושה אמרכלים (fattori), שני פרנסים (camerllenghi) - אחד פעל כגזבר והשני כמנהל חשבונות, והם התחלפו בתפקיד כל ששה חודשים. החלטות נוספות כללו כי הטלת חרם יאושר על ידי האמרכלים. כמו כן נקבע עונש חמור "כי יקום מלשין קטן אחד, הפועל בזדון, לרגל ולהזיק לקהילה בדיבורים או במעשים" – ניתן להביאו לידי "חורבנו הגמור".

תבנית ההנהגה של הקהילה הוכיחה את עצמה והחזיקה מעמד עד המאה ה-20.

לקריאה נוספת
------------

* אטיליו מילאנו, **גטו רומא**, תרגום ועריכה (מאיטלקית): דינה מילאנו, ספרית מעריב, תל אביב, 1992
* **פנקס קהילת רומא שע"ה - תנ"ה**, ההדיר והוסיף מבוא והערות: יעקב לאטס, יד בן צבי והאוניברסיטה העברית בירושלים, ירושלים, תשע"ב

הערות שוליים
------------

1. ↑  מוצא בית מדיצ'י
2. ↑  בשנת 1571 שונה היחס ונקבע רוב לאיטלקים: 35 לעומת 25.
**תום בן עמוס** היא דמות בדיונית של ילדה בסדרת ספרי המתח והבלשות "רוני ותום" מאת הסופר גיורא חמיצר שיחד עם חברה הטוב רוני גבריאלי הופכים לצמד הפותר תעלומות בלשיות שאפילו המשטרה לא מצליחה לפענח.

מאפיינים
--------

תום היא ההפך הגמור מחברה לצמד: רוני מסודר למופת, והיא מבולגנת ופרועה. רוני גר בדירה רגילה, והיא גרה באוטובוס צהוב בקצה יער נטוש. לרוני יש משפחה מלאה: אמא, אבא, ואחים. תום היא בת יחידה שאמה נפטרה לפני זמן רב, ואביה בלש פרטי שנעדר הרבה מהארץ. תום ידועה בכישוריה להבריז מבית ספר, לא ממש רוצה ללמוד וידועה בעצלנותה לא לסדר שום דבר: אך מתגלה גם כמי שכלל אינה מתעצלת בלסבך את עצמה ואת רוני בחקירות מסוכנות ומשפיעות.

תום מניעה את העלילה, חושבת מחוץ לקופסה ופועלת בהתאם לצו מצפונה ולבה ולעיתים קרובות בניגוד לכללים ולמוסכמות ורוני מצטרף אליה בפענוח פשעים וחקירות בלשיות מסוכנות.

תפקיד בספרים
------------

### החקירה הראשונה

תום בתחילת הספר מתוארת כילדה פרועה ומעצבנת. כבר ברגע הראשון שהם נפגשים נוצר בינה ובין רוני עימות שבו היא מוציאה את רוני בעל השליטה העצמית משלוותו, רוני פוגע בה וגם נפגע ממנה.

בסופו של דבר היא מתחברת אל רוני ועושה איתו חקירה מטורפת ומלאה הרפתקאות. בעקבות חקירה זו הופכים השניים לצמד הבלשים המוצלח ביותר בתל אביב.

### החקירה השנייה

בספר זה רוני ותום נכנסים לעומקים הכי מסוכנים של הסכנות עצמם. הם מסבכים את עצמם עם ירדנה אדלר וזקן תמהוני בשם גלזר, הם מסבכים את עצמם עם משפחותיהם, ועוד. בספר זה אביה של תום, צ'רלי, מגיע לביקור ראשון בישראל אחרי חקירותיו השונות במדינות אחרות ומצליח לעזור לבתו ולרוני.

### החקירה השלישית

בספר השלישי רוני ותום נפרדים בפעם הראשונה בחייהם כצמד בלשים, אך זה לא עוצר את רוני להסתבך שוב בקיבוץ סבתו, בזמן שתום תקועה בהרפתקאות רבות משלה, ובמיוחד עם אביה. תום חוגגת בת מצווה לא-בת מצווה בספר זה. המתנה לבת מצווה נדחתה: אך זה לא עוצר אותה בפעם ה-700 בחייה להסתבך לבדה, בלי רוני.

### החקירה הרביעית

אם בספרים הקודמים רוני ותום עשו חקירות מסוכנות ביותר: אתם לא מדמיינים ואף לא תצליחו לדמיין את הסיכון שרוני ותום לקחו לעצמם עכשיו. בין אם זה חטיפת-עין או בין אם זה דיסק חשוב: ספר זה הוא הספר הכי מסוכן בסדרה: אך מה שמרגיע זה רוני ותום, שלמרות הפחד, נכנסים למצב זוגי בפעם הראשונה.

### החקירה החמישית

רוני ותום הפעם רשמית זוג! אך הוריו של רוני מניעים את העלילה כשמבקשים מרוני לעלות לכיתת הצטיינות במקום לחטיבה בבית ספרו הרגיל. רוני לא מסכים כי זה בלי תום, אך לבסוף מנסה ללמד את תום למבחן הגדול לקבלת הכיתה - אך תום מקבלת הצעת עבודה מדהימה בול ביום של המבחן. ריני אומר לא - תום אומרת כן. בלי שותפה - תום הולכת למרדף הכי מסוכן בחיים שלה - גם שרוני מצטרף אליה. הם מסתבכים פעם שלישית גלידה עם פושעים, אך הפעם סיפור שונה ומטורף מהספרים הקודמים בסדרה.

תפקיד בסדרת הטלוויזיה
---------------------

ב-2023 סדרת הספרים עובדה לסדרת טלוויזיה שמשודרת בערוץ ניקלודיאון לצופי yes. את תום מגלמת בסדרה השחקנית הצעירה אמילי מדואל. לסדרה שודרו עד כה 3 עונות המבוססות כל אחת על אחד מספרי הסדרה.

הערות שוליים
------------

1. 1 2  רוני ותום - החקירה הראשונה, באתר עברית, ‏2023
2. ↑  רוני ותום - החקירה הראשונה גיורא חמיצר, באתר המתלהבת | עטרה אופק
3. ↑  *הכירו את תום! | בקרוב בערוץ ניקלודיאון*, נבדק ב-2024-03-09
4. ↑  yes |, www.yes.co.il
**צפיפים (**באנגלית : **Cefepime****)** היא תרופה אנטיביוטית מסוג צפלוספורין, ודור רביעי ממשפחת הבטא לאקטם. 

לצפיפים יש פעילות רחבה טווח כנגד חיידקיים גראם חיובים וגרם שלילים. צפיפים בעל פעילות גבוהה יותר כנגד חיידקים בהשוואה לצפלוספורינים דור שלישי. 
צפיפים נמכר תחת השמות המסחריים ניופים (Neopime), מקסיפים (Maxipime), צפימקס (Cepimex) ואקספים (Axepim).

שימוש רפואי
-----------

צפיפים משמשת לזיהומים חיידקים כגון: דלקת ריאות חיידקית, דלקת בדרכי השתן (גם פיאלונפריטיס), זיהומי עור ורקמות רכות, זיהומים תוך בטניים מסובכים (בשילוב עם מטרונידזול) וטיפול אמפירי בנויטרופניה וחום.

חיידקים הרגישים לצפיפים כוללים: Streptococcus pneumoniae,Klebsiella pneumoniae, Enterobacter group, Haemophilus influenza, Pseudomonas aeruginosa, Escherichia coli, Proteus mirbilis, Streptococcus pyogenes, Methicillin susceptible Staphylococcus aureus, Streptococci viridans species, Bacterides fragilis.

צפיפים לא עוברת את מחסום דם המוח (BBB) ולכן אינה בשימוש למנינגיטיס.

מנגנון פעולה
------------

צפפים היא אנטיביוטיקה בקטריוצידית הפועלת במנגנון דומה לאנטיביוטיקה בטא-לאקטם (β-lactam). צפיפים מעכב את סינתזת דופן תא החיידק על ידי קישור קוולנטי לטרנספפטידאזות הנקראים penicillin-binding proteins, שהם אנזימים המעורבים בשלב האחרון של סינתזת שכבת הפפטידוגליקן בדופן החיידק. עיכוב הפפטידזות מוביל להיחלשות הדופן ואי יציבות אוסמוטית, וכתוצאה מכך לאוטוליזה ומוות של החיידק.

תופעות לוואי
------------

צפיפים לרוב נסבל היטב, הן אצל מבוגרים, והן אצל ילדים. עם זאת, תופעות הלוואי השכיחות ביותר אצל מבוגרים הן שלשול ופריחה. תופעות הלוואי השכיחות אצל ילדים הן חום, שלשול ופריחה.

רשימת תופעות לוואי פחות שכיחות לפי מערכות:

* מערכת העצבים: חום, כאבי ראש, רעילות עצבית
* מערכת העיכול: כאבי בטן, בחילות, הקאות, פגיעה בכבד, קוליטיס, קנדידה בפה
* מערכת האורוגניטלית: דלקת בנרתיק, פגיעה כלייתית
* עור: גירוי מקומי באזור ההזרקה של התרופה, אורטיקריה, תסמונת סטיבנס-ג'ונסון, אריתמה מולטיפורמית.
* מערכת המטולוגית: פנציטופניה ואנמיה אפלסטית.

היריון והנקה
------------

צפפים מופיעה כתרופה להריון בקטגוריה B
, ואין עדות ממחקרים על פגיעה בעובר, מומים מולדים ועליה בסיכון להפלות.

התרופה עוברת בחלב אם אך בריכוז נמוך (פחות מ-0.5 מק"ג\מ"ל).

קישורים חיצוניים
----------------

ויקישיתוף מדיה וקבצים בנושא **צפיפים** בוויקישיתוף

הערות שוליים
------------

1. 1 2  Audrey O'Connor, Michael J. Lopez, Ambika P. Eranki, **Cefepime**, Treasure Island (FL): StatPearls Publishing, 2024
2. 1 2  Cefepime, go.drugbank.com (באנגלית)
3. ↑  Maxipime (cefepime) dosing, indications, interactions, adverse effects, and more, reference.medscape.com

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**לודוויג פון רויטר** (בגרמנית: **Ludwig von Reuter**‏; 9 בפברואר 1869 – 18 בדצמבר 1943) היה אדמירל גרמני במלחמת העולם הראשונה, אשר פיקד על צי הים הפתוח הגרמני בעת היותו במשמורת בסקפה פלו בסוף המלחמה. ב-21 ביוני 1919 הוא פקד על הטבעת האוניות, כדי למנוע את נפילתן לידי הבריטים.

ביוגרפיה
--------

### קריירה מוקדמת

פון רויטר נולד ב-9 בפברואר 1863 בגובן (Guben), למשפחת אנשי צבא פרוסית. בשנת 1870 נהרג אביו במהלך מלחמת צרפת–פרוסיה, ובשנת 1885 הוא הצטרף בעידוד אמו לצי הגרמני הקיסרי.

עם פרוץ מלחמת העולם הראשונה הוא שירת כמפקד סיירת המערכה "דרפלינגר" (SMS Derfflinger), עליה פיקד גם במהלך  קרב שרטון דוגר. בספטמבר 1915 הועלה לדרגת קומודורה וקיבל את הפיקוד על קבוצת הסיור הרביעית הכוללת חמש סיירות קלות (""שטוטגרט" (SMS Stuttgart), "המבורג" (SMS Hamburg), "מינכן" (SMS München), "שטטין" (SMS Stettin), "פראונלוב" (SMS Frauenlob)), שהשתתפו בפיקודו בקרב יוטלנד. הוא קודם לדרגת קונטר-אדמירל, ובקרב מפרץ הלגולנד השני פיקד על שתי אוניות המערכה "קייזר" (SMS Kaiser) ו"קייזרין" (SMS Kaiserin).

### סקפה פלו

לאחר שביתת הנשק שסיימה את מלחמת העולם הראשונה, נצטווה פון רויטר ליטול את הפיקוד על הצי הנתון במשמורת בבסיס הימי הבריטי בסקפה פלו עד שיוחלט בורסאי על גורל האוניות. אדמירל פרנץ פון היפר, המפקד הראשי של צי הים הפתוח, סירב להוביל בעצמו את אוניותיו למעצר.

משהתקרבה שעת החתימה של הנציגים הגרמנים על הסכם ורסאי, העריך רויטר שאוניותיו יועברו לבנות הברית המנצחות. כדי למנוע זאת, פקד על כל 74 האוניות להטביע עצמן, כשהוא מעביר את הפקודה באמצעות דגל איתות יוצא דופן שהוסכם עליו מבעוד מועד. בתוך חמש שעות טבעו במימי המעגן בסקפה פלו 10 אוניות מערכה, 5 סיירות מערכה, 4 סיירות קלות ו-32 ספינות טורפדו. אוניית המערכה "באדן" (SMS Baden), ארבע הסיירות הקלות "אמדן" (SMS Emden), "נירנברג" (SMS Nürnberg), "פרנקפורט" (SMS Frankfurt) ו"ברמזה" (SMS Bremse) ועוד 14 ספינות טורפדו הועלו על החוף, אך הבריטים מיהרו להגיע אליהן ולגררן למים רדודים. רק ארבע ספינות טורפדו נותרו שלמות. תשעה אנשי צוות גרמנים נהרגו, מהם שטבעו ואחרים נורו למוות כשניסו לחמוק בסירות ההצלה. היו אלה החללים הגרמנים האחרונים של מלחמת העולם הראשונה.

פון רויטר ועימו עוד 1,773 קצינים ומלחים נתפסו ונשבו על ידי הבריטים. בגרמניה ראו בו גיבור מלחמה, שהגן על כבוד הצי.

### אחרית חייו

קברו של פון רויטר
לאחר שחרורו מהשבי פרש מן הצי, ולא מילא עוד כל תפקיד בשירות הציבור.

באוגוסט 1939 הוא הועלה לדרגת אדמירל מלא, וב-18 בדצמבר 1943 נפטר פון רויטר בפוטסדם.

קישורים חיצוניים
----------------

ויקישיתוף מדיה וקבצים בנושא **לודוויג פון רויטר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb10645026x (data)
* GND: 116455594
* ISNI: 0000 0001 2232 9489
* NKC: xx0266920
* NLP: a0000001060136
* NTA: 069377545
* SNAC: w6zf3864
* SUDOC: 135754755
* VIAF: 163904125
* WorldCat: viaf-163904125

 |
סוג של סאלסיצ'ה לפני צלייה
**סאלסיצ'ה** הוא מגוון סוגים של **נקניק איטלקי** (באיטלקית: **Salsiccia**). השם מתייחס לרוב לסגנון של נקניק בשר חזיר. הנקניק מצוין לעיתים קרובות כמתובל בשומר פשוט או באניס כתיבול עיקרי. באיטליה מייצרים מגוון רחב של נקניקים בצורות שונות, שרבים מהם שונים בתכלית זה מזה.

באיטליה
-------

באיטליה הוא מיוצר בדרך כלל על ידי מילוי מעטפת חזיר טבעית או מעטפת כבש בתערובת של חלקים רזים (למשל כתף) ושומן (למשל קותלי חזיר) חתוכים לקוביות (או קצוצות) ומעורבבות עם מלח. לתערובת המתקבלת בדרך כלל מוסיפים יין (בעיקר אדום) ותבלינים אחרים כמו פלפל שחור, פלפל צ'ילי, כוסברה, שומר, אגוז מוסקט, אפילו סוכר (דקסטרוז, סוכרוז).

בייצור תעשייתי, חומצה אסקורבית (E300) מתווספת בדרך כלל כנוגד חמצון ואבקת חלב, כך שהבשר המבושל שומר על רכות מסוימת לאורך זמן. השילוב של מלח וחומרי טעם וריח נקרא "שיזוף". ניתן לצרוך אותו טרי (לאחר הבישול) או מיובש (לכן מתובל).

באיטליה מיוצרים עשרות סוגים של סלסיצ'ה והם משתנים מאזור לאזור.

בעולם
-----

הסוגים הנפוצים ביותר המשווקים כ"סאלסיצ'ה" במרכולים בעולם הם חמים, מתוקים ומתונים. ההבדל העיקרי בין חריף למתון הוא הוספת פתיתי פלפל אדום חריף לתערובת התבלינים. ההבדל בין עדין למתוק הוא תוספת של ריחן מצוי באחרון.

באזור לודון מאלי באוסטרליה, במיוחד סביב העיירות ניוסטד ודיילספורד (Newstead and Daylesford), הנקניק האזורי המומחה ידוע בשם נקניק חזיר בול, שמיוצר עם מתכונים סודיים שבידי משפחות, קצבים מקומיים וצאצאיהם שהיגרו מדרום שווייץ במאה ה-19 לשדות הזהב של ויקטוריה. התבלינים העיקריים שמשתמשים בהם הם קינמון, אגוז מוסקט וציפורן, כאשר תערובת שווה של בשר בקר ובשר חזיר מושרית ביין אדום לפני ההרכבה.

היסטוריה
--------

בתחילה הנקניק היה ידוע בשם "לוקאניקה". העדות הראשונה לנקניק מסוג זה מתוארכת למאה ה-1 לפני הספירה, כאשר ההיסטוריון הרומי מרקוס טרנטיוס וארו תיאר את מלית הבשר המתובל והמלוח שנדחס לתוך מעי חזירים, באופן הבא: "הם קוראים ללוקאניקה בשר טחון ממולא בתוך מארז, כי החיילים שלנו למדו להכין אותו". הכתבים של קיקרו ומרציאל מזכירים את לוקניה כמקום הולדתה של הנקניק, ומאשרים את מקורותיה במחוז בזיליקטה.

קישורים חיצוניים
----------------

ויקישיתוף מדיה וקבצים בנושא **סאלסיצ'ה** בוויקישיתוף

הערות שוליים
------------

1. ↑  "Archived copy". אורכב מ-המקור ב-2017-08-25. נבדק ב-2015-07-10. `{{cite web}}`:  (עזרה)
2. ↑  "Archived copy". אורכב מ-המקור ב-2017-08-25. נבדק ב-2015-07-10. `{{cite web}}`:  (עזרה)
3. ↑  "Products Archive". Premio Foods. נבדק ב-2019-10-16.
4. ↑  "Hot and Sweet Italian Sausages in Tomato Sauce Recipe". Food Network. נבדק ב-2019-10-16.
5. ↑  ""Sweet Italian sausage" Basil". Bing. נבדק ב-2019-10-16.
6. ↑  "Archived copy". אורכב מ-המקור ב-2017-08-25. נבדק ב-2015-07-10. `{{cite web}}`:  (עזרה)
**פזורה** היא אוכלוסייה המפוזרת על פני אזורים אשר שונים מארץ המוצא שלה. המונח משמש לרוב כאשר מתייחסים לקהילת אנשים אשר מזדהה עם מיקום גיאוגרפי מסוים בעולם על אף שהם גרים במיקום אחר בעולם.

קהילות בולטות בעולם אשר לא גרות בארץ המוצא כוללות את הפזורה היהודית שנוצרה בעקבות גלות בבל, הפזורה האשורית-כלדית-סורית שנוצרה בעקבות רצח העם האשורי, היוונים שברחו או נעקרו מבתיהם בעקבות כיבוש קונסטנטינופול, רצח העם היווני-פונטי שהתרחש בהמשך וכמו גם פרעות איסטנבול, הגירת אנגלו-סקסונים (בעיקר לתחומי האימפריה הביזנטית) לאחר הכיבוש הנורמני של אנגליה, הסינים וההודים שנאלצו לעזוב את ארצות מולדתם במהלך המאה ה-19 והמאה ה-20, הפזורה האירית שנוצרה בעקבות רעב תפוחי האדמה הגדול באירלנד, הפזורה הסקוטית שנוצרה בעקבות הפינוי הכפוי של אזור ההיילנדס ואזור השפלה של סקוטלנד, האוכלוסייה הצוענית אשר גורשו מתת-היבשת ההודית, הפזורה הצ'רקסית בעקבות רצח העם הצ'רקסי, הפזורה הפלסטינית בעקבות הסכסוך הישראלי-פלסטיני, הפזורה הארמנית בעקבות רצח העם הארמני, הפזורה הלבנונית בעקבות מלחמת האזרחים בלבנון, והפזורה הסורית בעקבות מלחמת האזרחים בסוריה, והפזורה האיראנית, אשר גדלה לאורך השנים מחצי מיליון בני אדם ל-3.8 מיליון בני אדם בין המהפכה האיראנית ב-1979 עד שנת 2019, ואשר חיה ברובה בארצות הברית, קנדה וטורקיה.

על פי דו"ח של האו"ם לשנת 2019, הפזורה ההודית היא הפזורה הגדולה בעולם, והיא כוללת 17.5 מיליון בני אדם. הפזורה השנייה בגודלה בעולם היא הפזורה המקסיקנית אשר כוללת 11.8 מיליון בני אדם. הםזוריה השלישית בגודלה בעולם היא הפזורה הסינית, אשר כוללת 10.7 מיליון בני אדם.

 הפזורה הסינית היא הפזורה השלישית בגודלה בעולם. התמונה היא של טוראנה בשכונת צ'יינהטאון אשר בסידני שבאוסטרליה

ראו גם
------

קישורים חיצוניים
----------------
**פרנסיסקו דה פאולה קאנדידו שביאר** (בפורטוגזית: **Francisco de Paula Cândido Xavier**; ‏2 באפריל 1910 - 30 ביוני 2002), המוכר כ**שיקו שביאר**, היה מדיום פופולרי בתנועה הרוחנית המכונה ספיריטואליזם בברזיל וכתב 412 ספרים, שנכתבו לכאורה, באמצעות תהליך המכונה פסיכוגרפיה (psychography). זהו תהליך שבו המדיום יוצר קשר עם הרוחות והן באות בהסכמה, ומעבירות לו מידע שלא ידע עליו לפני כן. במקרה של שביאר, הוא קיבל מהרוחות את כל החומר והתוכן של ספריו.

חייו
----

שביאר נולד בעיירה פדרו לאופולדו, שבמדינת מינאס ז'ראיס. היה מושפע מאוד מעבודותיו של אלאן קרדק, שהצהיר כי שביאר הונחה בידי רוחות ברמה גבוהה. המדריך הרוחני של שביאר היה עמנואל, אשר על פי שביאר, חי ברומא העתיקה בשם הסנטור פובליוס לנטולוס (Publius Lentulus), לאחר מכן רוחו התגלגלה בספרד, בגוף האב דמיאן, ולאחר מכן כפרופסור בסורבון.

עבודתו של שביאר התמקדה במישורים שונים, בתורתו הדתית, ברומנים וביצירות פילוסופיות. ספריו נמכרו ב-50 מיליון עותקים, והרווחים הופנו לעבודות צדקה. בשנת 1981 ו-1982, היה מועמד לפרס נובל לשלום.

שביאר האמין שהוא היה רק ערוץ לעבודת הרוחות, שהוא לא היה מסוגל לייצר שום נס, כגון ריפוי אנשים, ולא היה מסוגל לפנות לנשמה של מישהו שמת, אלא אם אותה נשמת אדם הייתה מוכנה ליצור עמו קשר, תחילה. הופעותיו בתוכניות טלוויזיה בשנות ה-60 המאוחרות ובשנות ה-70 סייעו ואיפשרו לתנועת הספיריטואליזם (שנקראה גם על שמו של אלאן קרדק Kardecist) לקבל הכרה כאחת הדתות המוצהרות בברזיל. הפופולריות של שביאר נותרה ללא שינוי בברזיל לאורך כל חייו. למרות בעיות בריאות הוא המשיך לעבוד עד מותו, בשנת 2002. ב-2010, ספר הביוגרפיה שלו היה לסרט דרמטי בבימוי דניאל פיליו.

מספריו
------

* בדרך אל האור (A Caminho da Luz)
* פעולה ותגובה (Ação e Reação)
* חוסר אובססיה (Desobsessão)
* והחיים נמשכים... (E A Vida Continua...)
* בין שני עולמות (Entre Dois Mundos)
* לפני 2000 שנים (Há 2000 Anos)
* ישו בבית (Jesus no Lar)
* ספר התקווה (Livro da Esperança)
* בתחום המדיום (Nos Domínios da Mediunidade)
* ביתנו (Nosso Lar)
* שירה מהקבר (Parnaso de Além-Túmulo)
* עובדים על חיי הנצח (Obreiros da Vida Eterna)
* השליחים (Os Mensageiros)

קישורים חיצוניים
----------------

ויקישיתוף מדיה וקבצים בנושא **שיקו שביאר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277673005171
* BNE: XX1073352
* BnF: cb11956074w (data)
* CiNii: DA09495150
* GND: 140226591
* ISNI: 0000 0001 0883 063X
* LCCN: n50051805
* NKC: mzk2008442810
* NLG: 94795
* NTA: 069978395
* RERO: 02-A008736967
* SELIBR: 400023
* SUDOC: 027542572
* VIAF: 29542645
* WorldCat: lccn-n50051805

 |
**Dig a Pony** הוא שיר של הביטלס, שפורסם במקור באלבומם Let It Be משנת 1970.
ההקלטה היא מההופעה על גג אולפני אפל בסאוויל רו, לונדון, בביצוע הביטלס ב-30 בינואר 1969.

הרכבה
-----

ג'ון לנון היה המלחין והזמר של השיר, אך השיר זכה לקרדיט של לנון-מקרטני. השיר נקרא במקור "All I Want Is You". לנון אמר שהשיר הוא "חתיכת זבל", למרות שהוא הפגין בוז דומה לרבים משיריו. הטקסט נכתב עבור אשתו לעתיד יוקו אונו, והציג שפע של משפטים מוזרים, לכאורה איגיון אשר היו קשורים למה שלנון התייחס כסגנון הכתיבה של בוב דילן.

הקלטה
-----

 פרק זה טעון שכתוב. אנא תרמו לוויקיפדיה ועזרו לשכתב אותו. הסיבה היא תרגום מכונה.
השיר היה אחד השירים של Let It Be אשר הוקלטו בהופעה על הגג, עם עזרה מהמילים של לנון כאותו כרמז. זה מתחיל עם התחלה שקר, עם רינגו סטאר צועק "Hold it!" כדי לעצור את חברי הלהקה האחרים, כי הוא נשף לו את האף והיה לו רק מקל תוף אחד בידו. באולפן מוקדם יותר, טייק של השיר, הוקלט ב-22 ינואר 1969 ויצא באלבומם Anthology 3 בשנת 1996, את הבית הראשון ואת סוף השיר מתחיל פול מקרטני כשהוא שר "All I want is... "ביטוי זה הופיע בכל ביצוע של השיר, אבל נחתך מהגרסה הסופית על ידי פיל ספקטור, ולאחר מכן נחתך מן Let It Be... Naked, אשר גם משמיט את ההתחלה השגויה.

הצלחה
-----

נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-11 מיליון.

ביצוע
-----

* ג'ון לנון - שירה מובילה, גיטרה
* פול מקרטני - שירה מלווה, גיטרה בס
* ג'ורג' האריסון - שירה מלווה, גיטרה מובילה
* רינגו סטאר - תופים
* בילי פרסטון - פסנתר אלקטרוני

קישורים חיצוניים
----------------

* מידע על היצירה "Dig a Pony" באתר מיוזיק בריינז

הערות שוליים
------------

1. ↑  *Dig A Pony - Remastered 2009*, נבדק ב-2020-04-03

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: ba8c86c8-24f0-313d-8a17-961fea071b37

 |